रियाज़ के कार्यकाल में दैनिक जागरण की शहर में 19 हजार से अधिक और जिले में 40 हजार से अधिक प्रतियां बिकने लगीं. खबर और कंटेट जेनरेटर के तौर पर पहचान बनाने वाले रियाज़ हाशमी हिंदी, अंग्रेजी और उर्दू भाषाओं पर भी अच्छी पकड़ रखते हैं और हिंदुस्तान टाइम्स व क़ौमी आवाज़ जैसे प्रतिष्ठित अखबारों में भी काम कर चुके हैं. कंप्यूटर पर कार्य करने में अभ्यस्त पुराने पत्रकारों में से भी वह एक हैं. बताया गया है कि दैनिक जागरण के निदेशकों ने इस्तीफा देने पहुंचे रियाज़ हाशमी से करीब दो घंटों तक मैराथन वार्ता की, लेकिन रियाज़ को मनाने में सफल नहीं हो सके. रियाज़ के इस्तीफे के बाद जागरण प्रबंधन डैमेज कंट्रोल में जुट गया है. इस महीने दैनिक जागरण से संपादकीय समेत विभिन्न विभागों से कई और बड़े नामों के संस्थान छोड़ने की प्रबल संभावनाएं हैं.